Coba jelasin Sajarah dari Urang Malayu dalam bahasa minangkabau dong

Namo "Malayu" barasa dari Karajaan Malayu nan pernah ado di kawasan Batang Hari. Dalam pakambangannyo, Karajaan Malayu akhianyo takluk dan manjadi bawahan Karajaan Sriwijaya. Pamakaian istilah Melayu-pun malaweh hinggo ka lua Sumatera, maikuiki teritorial imperium Sriwijaya nan bakambang hinggo ka Jawa, Kalimantan, jo Semenanjung Malaya. Jadi urang  Malayu Samananjuang barasa dari Sumatera.

Manuruik batu basurek Kapiang Tambago Laguna, padagang  Malayu alah badagang ka saluruah wilayah Asia Tenggara, juo ikuik sato mambaok adaik budayo jo bahaso Melayu pado kawasan tasabuik. Bahaso  Malayu akhianyo manjadi lingua franca manggantikan bahaso Sanskerta. Maso kajayaan Sriwijaya marupoan maso ameh bagi paradaban Melayu, tamasuak pado maso wangsa Sailendra di Jawa, kamudian dilanjuikan dek karajaan Dharmasraya sampai pado abaik ka-14, dan taruih bakambang pado maso Kasultanan Malaka sabalun karajaan iko ditaklukan dek kakuatan tantara Portugis pado taun 1511.

Masuaknyo agamo Islam ka Nusantara pado abaik ka-12, diserap elok-elok dek masyarakaik Melayu. Islamisasi indak hanyo tajadi di kalangan masyarakaik jelata, namun alah manjadi corak pamerintahan karajaan-karajaan Melayu. Di antaro karajaan-karajaan tasabuik iolah Kasultanan Johor, Kasultanan Perak, Kasultanan Pahang, Kasultanan Brunei, jo Kasultanan Siak. Kadatangan kolonialis Eropa alah mambuek tadiasporanyo urang-urang  Malayu ka saluruah Nusantara, Sri Lanka, jo Afrika Selatan. Di parantauan, mareka banyak maisi pos-pos karajaan sarupo manjadi syahbandar, ulama, jo hakim.

Dalam pakambangan salanjuiknyo, ampiang sado Kapulauan Nusantara mandapek pangaruah langsuang dari Suku Melayu. Bahaso  Malayu nan alah bakambang dan dipakai dek banyak masyarakaik Nusantara, akhianyo dipiliah manjadi bahaso nasional Indonesia, Malaysia, dan Brunei.